7 aangekeer wat pille glo onwettig wou verkoop | Netwerk24
SAUK wil lisensie afskaf, soek nou 'heffing'
Die SAUK wil die "uitgediende konsep" van TV-lisensies afskaf en eerder 'n tipe belasting van alle huishoudings hef, ongeag of hulle 'n TV het of nie.
18 Oktober 2020 10:53
Die polisie in Kroonstad in die Vrystaat het Saterdag sewe mense met pille ter waarde van R1,9 miljoen, wat in meer as 1 200 houers weggesteek is, in hul besit aangekeer.
Brig. Motantsi Makhele, polisiewoordvoerder in die Vrystaat, sê die polisie het Saterdag inligting ontvang oor verdagte mense wat van Gauteng na Kroonstad met antiretrovirale tablette (ARV's) onderweg is.
'n Intelligensie-operasie in samewerking met 'n taakspan wat onwettige mynbou bestry en in daardie gebied werk, het op die pille, sowel as 'n Chevrolet Cruze, beslag gelê.
Die verdagtes wou glo die MIV-teenmiddels aan 'n potensiële koper van Welkom verkoop.
Die polisie het beslag gelê op 1 272 houers vol ARV's en vyf mans en twee vroue in hegtenis geneem.
Dié sewe, waaronder vier van Sebokeng in Vereeniging is, sal binnekort in die landdroshof in Kroonstad verskyn.
Twee van die verdagtes is onderskeidelik van Phuthaditjhaba en Theunissen. Die laaste verdagte is 'n Lesotho-burger in Welkom.